钦定古今图书集成/明伦汇编/氏族典/第031卷 > 《凌迪知万姓统谱》 > 逢伯
## 钦定古今图书集成/明伦汇编/氏族典/第031卷 > 《凌迪知万姓统谱》 > 逢伯

按《左传》，僖公六年：夏，诸侯伐郑。秋，楚子围许以救郑。
冬，蔡穆侯将许僖公以见楚子于武城。许男面缚衔
璧，大夫衰绖，士舆榇。楚子问诸逢伯，对曰：“昔武王克
殷，微子启如是。武王亲释其缚，受其璧而祓之，焚其
榇，礼而命之，使复其所。楚子从之。”〈注〉《逢伯》，楚大夫。